11/07/2019 | Administración LocalMunicipal
Curtis
Acordos do Pleno de organización municipal mandato 2019-2023

O Pleno da Corporación, en sesión de data 1 de xullo de 2019 adoptou os seguintes acordos: O Pleno, á vista do disposto no artigo 46.2 a), da Lei 7/1985, Reguladora das Bases de Réxime Local, e 78 do Real Decreto 2568/1986, adoptou o acordo seguinte: “PRIMEIRO.- As sesións plenarias ordinarias terán unha periodicidade bimensual, celebrando as sesións o primeiro venres dos meses pares ás 14:00 horas. Establecer a posibilidade de demora ou anticipo en dúas semanas da data de celebración das sesións ordinarias, se por causas debidamente xustificadas derivadas da ausencia da Alcaldía, da natureza dos asuntos a tratar, ou da coincidencia das datas con días festivos así resulte convinte. SEGUNDO.- Facultar ó Sr. Alcalde, previa consulta cos voceiros de tódolos grupos municipais, e por razóns debidamente xustificadas, para altera-lo horario e as datas establecidas no punto primeiro do presente acordo. TERCEIRO.- O Pleno celebrará sesión extraordinaria, cando así o decida o Sr. Alcalde Presidente, ou o solicite a cuarta parte, alomenos, do número legal de membros da Corporación, de conformidade coa regulación contida no artigo 46.2. a) da Lei 7/1985, de 2 de abril, reguladora das Bases do Réxime Local. CUARTO.- O Pleno celebrará sesión extraordinaria urxente cando o convoque o Sr. Alcalde cando a urxencia do asunto ou asuntos a tratar non permita convocar a sesión extraordinaria coa antelación mínima de dous días hábiles esixida polo artigo 46 da Lei de Bases do Réxime Local.” O Pleno, a tenor do disposto no art.51 do Regulamento de Organización, Funcionamento e Réxime Xurídico das Corporacións Locais (Real Decreto 2.568/1986 de 28 de novembro), e no artigo 22.4 da Lei 7/1985, de 2 de abril, Reguladora das Bases de Réxime Local, adoptou o seguinte acordo: “PRIMEIRO.- A delegación da totalidade das atribucións delegables do Pleno na Alcaldía, e en concreto as enumeradas nos apartados j), k), m), ñ, q) do artigo 22 da Lei 7/ 1985, de 2 de abril, Reguladora das Bases de Réxime Local, as citadas nos apartados g), n), o) do artigo 64 da Lei 5/1997, do 22 de xullo, de Administración Local de Galicia, a excepción das enumeradas como indelegables segundo o art 22.4 da Lei 7/85 Reguladora das Bases de Réxime Local e no art.64.4 da Lei 5/1997, do 22 de xullo, de Administración Local de Galicia. SEGUNDO.- A delegación na Alcaldía das competencias atribuídas ao Pleno nos apartados 2 e 3 da Disposición Adicional 2ª da Lei 9/2017, de 8 de novembro, de contratos do sector público. TERCEIRO.- As delegacións referidas efectúanse nos termos do réxime xeral establecido no regulamento antedito, abarcando tanto as facultades de dirección e xestión como a de resolución mediante actos e acordos administrativos que afecten a terceiros.” O Pleno, de conformidade co disposto no artigo 20 da Lei Reguladora das Bases de Réxime Local, e no artigo 66 da Lei 5/1997, de 22 de xullo, de Administración Local de Galicia, adoptou o seguinte acordo: “PRIMEIRO.- A creación da Comisión Especial de Contas, composta por cinco membros, dos que catro compoñentes serán do Grupo do Partido Popular, e un das Asembleas Abertas de Curtis. Celebrará sesión para o estudio e informe de tódalas contas, presupostarias e extrapresupostarias, que deba aproba-lo Pleno da Corporación. SEGUNDO.- Vistos os escritos presentados polos diferentes grupos políticos, a composición desta Comisión Especial de Contas será a seguinte: Presidente: Javier Francisco Caínzos Vázquez Vocais: PP: Emilio Souto Iglesias PP: Alfonso Gómez Cancelo PP: José Barral López AAC: Verónica Fuentes Vázquez Suplentes: PP: Antonio Ángel Fraga Sánchez, Vijay Fica Bidea, Rosmarie Puigsech Cruickshank e Yaiza Isabel Vituri Henestrosa. AAC: Juan Mariano David Fernando Ould Brahim Andonegui e Eloisa Pilar Obieta Zohrabyan.” Conforme ao previsto no art.30 do Regulamento Orgánico Municipal, o Pleno adoptou o seguinte acordo: “PRIMEIRO.- A constitución da Comisión de Coordinación Municipal, que estará presidida polo titular da Alcaldía, e estará integrada por todos os concelleiros con responsabilidade neste Goberno municipal, atendendo ao resolto no Decreto nº 303/2019 de 24/06/2019, no que se designaban as áreas de xestión. Conforme ao anterior formarán parte desta comisión os seguintes concelleiros: Antonio Ángel Fraga Sánchez Mª del Carmen Cernadas Sánchez Marta Belén Barreiro Méndez Emilio Souto Iglesias Alfonso Gómez Cancelo José Barral López Mª Eva Lata Naveira SEGUNDO.- Esta Comisión reunirase con carácter ordinario o primeiro xoves de cada mes ás 14:00 horas, sen que proceda a súa convocatoria expresa. Poderá reunirse con carácter extraordinario, cando as circunstancias o requiran, fóra desa periodicidade ordinaria, que deberá ser debidamente motivada pola Alcaldía a través da oportuna convocatoria que neste caso se fará por escrito e con rexistro de saída. TERCEIRO.- De conformidade co disposto no artigo 75.3 e 75.3 bis da Lei de Bases de Réxime Local e no art 227.3 da Lei de Administración Local de Galicia, os membros desta Comisión recibirán as retribucións que anualmente se fixen nas Bases de Execución do Orzamento. CUARTO.- Levantará acta das sesións o titular da Secretaría-intervención, ou funcionario que o substitúa para esta finalidade.” De conformidade co disposto no art.13.3 e 4 do Real Decreto 2568/1986, de 28 de novembro, Regulamento de Organización, Funcionamento e Réxime Xurídico das Entidades Locais, e en concordancia co disposto no artigo 75 da Lei 7/1985, de 2 de abril, Reguladora das Bases de Réxime Local, o Pleno adoptou o seguinte acordo: PRIMEIRO.- Que o exercicio do cargo de Alcalde se preste en réxime de dedicación exclusiva. SEGUNDO.- Polo desempeño do cargo con dedicación exclusiva, fíxase unha retribución de 42.452,24 euros brutos ao ano, distribuídos en catorce mensualidades, (doce ordinarias e dúas extraordinarias, en xuño e decembro). Esta cantidade verase incrementada anualmente ata o máximo permitido polas Leis dos Orzamentos Xerais do Estado. A esta cantidade engadirase na nómina mensual a correspondente ós trienios recoñecidos por servizos prestados na administración. TERCEIRO- O mantemento de Alta no Réxime xeral da Seguridade Social de conformidade co art 75.1 de la Ley 7/85 e o art 225 da Lei 5/97 de 22 de xullo de Administración Local de Galicia. De conformidade co disposto no art.13.3 e 4 do Real Decreto 2568/1986, de 28 de novembro, Regulamento de Organización, Funcionamento e Réxime Xurídico das Entidades Locais, e en concordancia co disposto no artigo 75 da Lei 7/1985, de 2 de abril, Reguladora das Bases de Réxime Local, o Pleno adoptou o seguinte acordo: “PRIMEIRO.- Establecer un cargo de concelleiro/a en réxime de dedicación exclusiva, resolvéndose mediante Decreto da Alcaldía o concelleiro a quen lle corresponderá, e cuxas funcións serán as seguintes: - tarefas de carácter medio ambientais. - tarefas de desenvolvemento de promoción económica e industrial. - representante na Entidade de Conservación do Polígono Industria e coordinador do plan de mobilidade e da estratexia de promoción e prevención da saúde - área de saúde, medio ambiente, promoción industrial. - facilitar e coordinar a participación cidadá en todos os proxectos e asuntos que o precisen - calquera outras que lle se encomenden dende a Alcaldía ou de apoio á mesma. SEGUNDO.- A persoa que desempeñe este cargo con dedicación exclusiva, percibirá unha retribución de 42.000 euros brutos ao ano, distribuídos en catorce mensualidades, (doce ordinarias e dúas extraordinarias, en xuño e decembro). Esta cantidade verase incrementada anualmente e de forma proporcional manténdose a mesma diferencia coa retribución fixada para a Alcaldía na actualidade. A esta cantidade engadirase na nómina mensual a correspondente ós trienios recoñecidos por servizos prestados na administración, se fora o caso. TERCEIRO.- A percepción desta dedicación exclusiva será incompatible con calquera outra con cargo aos orzamentos das Administracións Públicas e dos entes e organismos e empresas delas dependentes, así como para o desenvolvemento doutras actividades, nos términos previstos na Lei 53/84 de 26 de decembro de Incompatibilidades do persoal ao servizo das Administracións do Sector Público. O exercicio de actividades profesionais, laborais, mercantís ou industriais fora das Administracións Públicas requirirá o previo recoñecemento de compatibilidade por parte do Pleno da Corporación. CUARTO.- O corporativo terá dereito á alta no Réxime Xeral da Seguridade Social, asumindo o Concello o pago das cotas empresariais que corresponda. QUINTO.- O horario desta dedicación exclusiva será de 40 horas semanais, pero con dispoñibilidade as 24 horas. SEXTO.- Terá dereito á percepción da retribución dende o día en que se produza esa aceptación por parte do interesado desta situación. SÉTIMO.- Publicar este acordo no Boletín Oficial da Provincia, no taboleiro de edictos do Concello e na páxina web.” O Pleno, visto o disposto no artigo 75.3, da Lei 7/1985, de 2 de abril, Reguladora das Bases de Réxime Local, acordou a fixación das asistencias pola concorrencia efectiva a sesións de órganos colexiados de que formen parte os membros da Corporación sen dedicación exclusiva, nas contías que para cada un deles se sinalan: PRIMEIRO.- Aprobar en concepto de indemnización en concepto de asistencia a órganos colegiados dos que se formen parte, para os membros da Corporación sen dedicación exclusiva: a) Pleno: 150 € por membro e sesión. b) Comisión Especial de Contas: 145 € por membro e sesión. c) Comisión de Coordinación: 140 € por membro e sesión. Curtis, 5 de xullo de 2019. O alcalde-presidente Asdo.- Javier Fco. Caínzos Vázquez.